יום ראשון בפארק עם ג'ורג'

יום ראשון בפארק עם ג'ורג' (באנגלית: Sunday in the Park with George) הוא מחזמר עם מילים ולחן מאת סטיבן סונדהיים, ותסריט מאת ג'יימס לפיין (James Lapine). המחזמר נכתב בהשראת הציור "יום ראשון אחר הצהריים על גדות האי לה גראנד ז'אט" של הצייר הפוינטיליסטי הצרפתי ז'ורז' סרה. העלילה סובבת סביב ג'ורג', גרסה בדיונית של סֶרָה, הנכנס אל הציור, וסביב הנין שלו (הקרוי אף הוא ג'ורג'), אמן עכשווי.

הפקת הבכורה של המחזמר בברודוויי התקיימה בשנת 1984. המחזמר זכה בפרס פוליצר לדרמה, בשני פרסי טוני על עיצוב, בשמונה פרסי דרמה דסק, בפרס אוליבייה למחזמר הטוב ביותר, ובפרס אוליבייה להפקה המוזיקלית הטובה ביותר.

 היסטוריה 
לאחר הכישלון והביקורות הקשות שספג המחזמר Merrily We Roll Along בשנת 1981 (שירד לאחר 16 הצגות בלבד), הודיע סטיבן סונדהיים על כוונתו לפרוש מהתיאטרון המוזיקלי.

ג'יימס לפיין שכנע אותו לחזור לעולם התיאטרון, לאחר ששניהם שאבו השראה מהציור "יום ראשון אחר הצהריים על האי לה גראנד ז'אט". השניים בילו מספר ימים במכון האמנות של שיקגו כשהם מתבוננים בציור.

לפיין הבחין כי ישנה דמות מרכזית אחת שחסרה בקומפוזיציה – הצייר עצמו. תובנה זו שימשה נקודת מוצא ליצירת המחזמר, שהתפתחה לכדי הרהור על אמנות, קשרים רגשיים וקהילה.

המחזמר מציג גרסה בדיונית של חיי הצייר ז'ורז' סרה. במציאות, אף אחד מילדיו לא שרד את גיל הינקות, ולא נותרו לו יורשים. בת זוגו הלא-רשמית הייתה מאדלין קנובלוך, שילדה את שני ילדיו – אחד מהם לאחר מותו. בניגוד לדמותה של דוט במחזמר, קנובלוך חיה עם סרה עד מותו, ולא היגרה לארצות הברית. היא נפטרה משחמת הכבד בגיל 35.

עלילה
מערכה ראשונה
בשנת 1884, ז'ורז' סרה, המכונה במחזמר ג'ורג', מצייר סקיצות עבור הציור הגדול הבא שלו - האי לה גראנד ז'אט בנהר הסן. פילגשו, דוט, מדגמנת עבורו, ומתלוננת על חוסר נוחות, אך ג'ורג' שקוע בציור ("Sunday in the Park with George"). דמויות נוספות מתחילות להופיע, בין היתר גברת קשישה ואחות, כשברקע נבנה מגדל אייפל.

ז'ול, אומן נוסף, ואשתו איבון מותחים ביקורת על עבודתו של ג'ורג' ("No Life"). הזוג פוגש את ג'ורג' בפארק, מפטפט עמו מבלי להזכיר את הביקורת שלהם על עבודתו, וממשיך בדרכו. כשהשניים עוזבים, דוט מביעה את הבוז שהיא חשה כלפיהם, ועוזבת את הפארק מרוצה לאחר שג'ורג' אמר לה שילכו מאוחר יותר לפולי. ג'ורג' מנסה לצייר את דיוקנה של הגברת הקשישה, אשר מתברר כי היא אמו, אך היא אינה מזהה אותו.

ג'ורג' ודוט נמצאים בסטודיו של גורג', הוא מצייר ומתקשה לבצע את עבודתו בצורה הטובה ביותר, בזמן שדוט מפנטזת להיות נערת פולי ("Color and Light"). למורת רוחה של דוט, ג'ורג' מודיע כי לא יוכל לבוא הלילה לפולי, כי עליו להמשיך לעבוד על הציור.

יום ראשון בפארק, כעבור זמן מה, ג'ורג' יוצר רישום של מלח וכלבו, ושתי בנות בשם סלסט נמצאות בציור. בזמן שג'ורג' משוחח עם במלח, דוט מופיעה לצד לואי האופה. הנשים מרכלות על כך שדוט נראתה עם גבר אחר, ומציינות את הרומנים האחרונים של ג'ורג' עם מספר נשים ("Gossip"). ז'ול מספר לאיבון, כי ישנה יוזמה לכלול את ציוריו של ג'ורג' בתערוכה חשובה, והשניים אינם מרוצים מן הרעיון. דוט לומדת קרוא וכתוב. המלח מדבר בגסות אל לואיז, בתם של ז'ול ואיבון. ג'ורג' מתקן אותו, והמלח הזועם, עוזב.

ג'ורג' ממשיך ברישום הכלב, ומשוחח עם דוט שנאלצה לעזוב את הסטודיו שלו. לואי מופיע עם מאפה שאפה עבורה, וג'ורג' מתרחק. דוט ולואי הולכים. ג'ורג' שב לצייר את הכלב, ומדמיין את מחשבות המבקרים בפארק ("The Day Off"). ז'ול וג'ורג' משוחחים על עבודתו של האחרון. ז'ול אומר לג'ורג' להפסיק עם הניסיונות, ולהתחיל להיפגש עם קונים אפשריים. המלח אומר לג'ורג' שאמנים לא באמת יכולים להכיר את מושאי הציור שלהם, ומאשים את ג'ורג' בכך שהוא מצייר את מה שמתאים לו ולא בהכרח את מה שנכון.

דוט מספרת שפגשה אדם טוב, לואי. הוא לא מה שהיא חשבה שיהיה, אבל נראה שג'ורג' לא יכול להיות איתה, והיא אינה רוצה להישאר לבד ("Everybody Loves Louis"). אדון וגברת, שני תיירים אמריקאים, מופיעים עם מאפים. השניים החליטו לקחת איתם הביתה אופה. שתי הבנות בשם סלסט מושכות את תשומת ליבם של שני חיילים.

ג'ורג' מצייר ומהרהר בהחלטתה של דוט לעזוב אותו. הוא חש שהוא צופה מן הצד בעולם חי את החיים, בזמן שהוא מנסה ללכוד זאת בציוריו, ומבין שלעולם לא יוכל להתמסר למערכת יחסים מבלי שהאמנות תפריע ("Finishing the Hat").

דוט, אשר בהריון מג'ורג', מגיעה לסטודיו ומבקשת ממנו את הציור שבו היא מופיעה. גם ז'ול ואיבון מגיעים, ובזמן שג'ורג' וז'ול מתבוננים בעבודתו של ג'ורג', איבון ודוט משוחחות על מצבה של כל אחת מהן. ג'ורג' מנסה לעניין את ז'ול בנוגע לשימוש שלו בצבע, אך הלה מאשים אותו שהוא מנסה להיות מדען ולא צייר. ז'ול אומר בחוסר רצון שינסה לדבר בטובתו של ג'ורג' בנוגע לתערוכה הבאה. ג'ורג', המאוכזב מכך שז'ול אינו תומך בעבודתו, שוכח מנוכחותה של דוט עד שהיא אומרת לו שהיא ולואי עומדים להתחתן ולעבור לאמריקה. ג'ורג' מגיב בביטול וחוזר לציור שלו. דוט זועמת על חוסר האכפתיות שלו, ומתחננת שיבקש ממנה להישאר, אך הוא אינו עושה זאת ("We Do Not Belong Together").

ג'ורג' שב לפארק, ומצייר את הגברת הקשישה. השניים חולקים זיכרונות טובים, אך מנוגדים: היא כמהה לדברים שנעלמים מחייה, והוא מנסה ללכוד על הבד את העולם הקיים ("Beautiful"). לואי ודוט מגיעים יחד עם בתה של דוט, מארי. דוט מביאה את מארי לג'ורג' ושוב מבקשת את הציור שלה שצייר, אך הוא אומר שצייר עליו מחדש דוגמנית אחרת. ג'ורג' מסרב להכיר במארי כבתו, מתנצל בקרירות, ודוט ולואי עוזבים.

אמו של ג'ורג' מודאגת לגביו ודוחקת בו להתחבר עם אנשים. ז'ול ופרידה מגיעים לפארק וחולקים רגע אינטימי, ושתי הבנות בשם סלסט ושני החיילים מתווכחים. איבון מוצאת את לואיז, שמספרת לה שמצאה את אביה ז'ול עם פרידה. איבון מאשימה את ז'ול בבגידה ופורץ ויכוח בין ז'ול, פרנץ, איבון ופרידה. פורצת מהומה, בה כל הדמויות לוקחות חלק, וג'ורג' מקפיא את כולם, ומוביל כל אחד למקומו עד שנוצרת התמונה "יום ראשון אחר הצהריים על גדות האי לה גראנד ז'אט" ("Sunday").

מערכה שנייה
הדמויות, עדיין בתמונה, מתלוננות על כך שהן תקועות בציור ("It's Hot up Here"). הדמויות עוזבות את הציור כשהן מספידות את ג'ורג', אשר נפטר באופן פתאומי.

המחזמר רץ קדימה לשנת 1984 למוזיאון בו מוצגים ציוריו של ג'ורג'. ג'ורג', אמן ונכדה של מארי, מגיע עמה למוזיאון. דניס, עוזרו של ג'ורג', דוחף פנימה מערכת שליטה. ג'ורג' חושף את יצירתו האחרונה, מכונה בשם "Chromolume #7", בהשראת ציורו של ג'ורג' סרה. ג'ורג' ומארי משוחחים על ההיסטוריה המשפחתית ("Chromolume #7"). המכונה מופעלת ומתחילה לחשוף ציור, אך מתפוצצת. ג'ורג' מתנצל בפני מארי, ומסביר כי נוצר כשל טכני, מארי בתגובה אומרת כי היא מאמינה שהיא בתו של סרה. ג'ורג' חלוק בדעתו בנוגע לטענה, אך מארי מציגה את ספר הדקדוק של דוט כהוכחה.

בקבלת פנים במוזיאון לכבוד ג'ורג', האורחים דנים ביניהם האם המכונה נחשבת כאומנות ומשבחים אותו, בזמן שגורג' מסתובב ביניהם ("Putting It Together"). מבקרת אומנות בשם בלייר דניאלס מעירה לו על חוסר מקוריות. בלייר ומארי משוחחות על ציורו של סרה, ומארי אומרת כי ישנם שני דברים בחיים שכדאי להשאיר כמורשת: ילדים ואומנות  ("Children and Art").

מארי נפטרה, וג'ורג' ודניס מגיעים לאי לה גראנד ז'אט, כשג'ורג' הביא עמו את הספר של דוט. השניים משוחחים על התקנת הכרומולום, ודניס מודיע כי הוא מתפטר וברצונו לעשות משהו חדש. ג'ורג' אומר כי גם הוא רוצה לעשות משהו חדש בחייו - ליצור אומנות שיש לה משמעות עבורו. הוא קורא מתוך הספר של דוט, והערותיה גורמות לו לבצע חשבון נפש ("Lesson #8"). דוט מופיעה, מברכת לשלום את ג'ורג', ומתייחסת אליו כאל ג'ורג' סרה. היא מודה לו על מה שניסה ללמדה, ושואלת אותו על עבודתו. הוא מתוודה בפניה על הספקות שלו, והיא בתגובה אומרת שעליו להפסיק לעצור בעד עצמו ("Move On").

ג'ורג' מדקלם את מילותיו של סרה על אמנות. הדמויות מהציור שבות להופיע באי, ועוזבות. ג'ורג' חוזר על האמרה של סרה - קנבס ריק מתאר הרבה אפשרויות ("Sunday").

 רשימת שירים 
שמאל|ממוזער| יום ראשון אחר הצהריים על גדות האי לה גראנד ז'אט

 הפקה מקורית בברודוויי 
מערכה ראשונה•Sunday In The Park With George – דוט.•No Life – ז'ול, איבון.•Color And Light – דוט, ג'ורג'.•Gossip – סלסט #1, סלסט #2, מלח, אחות, גברת קשישה,ז'ול, איבון.•The Day Off – ג'ורג', אחות, פרנץ, פרידה, מלח, חייל, סלסט #1, סלסט #2, איבון, לואיז, ז'ול, לואי.•Everybody Loves Louis – דוט.•Finishing The Hat – ג'ורג'.•We Do Not Belong Together – דוט, ג'ורג'.•Beautiful – גברת קשישה, ג'ורג'.•Sunday – להקה.מערכה שנייה•It's Hot Up Here – להקה.•Chromolume #7 – ג'ורג', מארי.•Putting It Together – ג'ורג', להקה.•Children and Art – מארי.•Lesson #8 – ג'ורג'.•Move On – ג'ורג', דוט.•Sunday – להקה.

 הפקות 

 הפקה מקורית באוף ברודוויי 
המחזמר הועלה לראשונה ב-6 ביולי 1983, בתיאטרון ג'ודי, בבימויו של לפיין. ההפקה כללה עיצוב במה מאת טוני סטרייגס, עיצוב תאורה מאת ריצ'רד נלסון, עיצוב תלבושות מאת פטרישיה זיפרו ואן הולד-וורד, עיצוב סאונד מאת סקוט להר וניהול מוזיקלי מאת פול ג'מיניאני. את התפקידים הראשיים גילמו מנדי פטינקין בתפקיד ג'ורג' וברנדט פיטרס בתפקיד דוט/ מארי.

 הפקה מקורית בברודוויי 
ההפקה המקורית של המחזמר בברודוויי הועלתה בתיאטרון בות. הופעות מקדימות החלו ב-2 באפריל 1984, וערב הפתיחה היה ב-2 במאי באותה שנה. בכיכובם של פטינקין ופיטרס אשר שבו לגלם את תפקידיהם.

לפין ביים, עיצוב במה מאת טוני סטרייגס, עיצוב תלבושות מאת אן הולד-וורד ופטרישיה זיפרו, עיצוב תאורה מאת ריצ'רד נלסון ואפקטים מיוחדים מאת בראן פרן.

ההפקה הייתה מועמדת ל-10 פרסי טוני, ומתוכן זכתה בשניים: עיצוב התאורה הטוב ביותר, ועיצוב הבמה הטוב ביותר. בנוסף, סונדהיים ולפין זכו בפרס פוליצר לדרמה.

אלבום ההקלטות של צוות השחקנים המקורי בהפקה זו זכה בפרס גראמי לאלבום המחזמר הטוב ביותר.

ההפקה נסגרה ב-13 באוקטובר 1985, לאחר 35 הצגות מקדימות ו-604 הופעות רגילות.

 הפקה מקורית בלונדון 
ההפקה הראשונה בלונדון עלתה בתיאטרון הלאומי המלכותי ב-15 במרץ 1990, ורצה במשך 117 הצגות. פיליפ קואסט גילם את ג'ורג' ומריה פרידמן את דוט. ההפקה הייתה מועמדת לשישה פרסי לורנס אוליבייה, וזכתה בפרס המחזמר החדש הטוב ביותר לשנת 1991, כשהיא גוברת על אל תוך היער, שיתוף פעולה נוסף בין סונדהיים ולפיין. קואסט זכה בפרס השחקן הטוב ביותר במחזמר.

 הפקת לונדון 2005 
החידוש הראשון של ההפקה הועלה בתיאטרון Menier Chocolate Factory בלונדון, ונפתח ב-14 בנובמבר 2005. הוא רץ עד 17 במרץ 2006. דניאל אוונס ואנה-ג'יין קייסי כיכבו בו, בבימויו של סם באנטרוק, עיצוב תפאורה ותלבושות מאת דייוויד פארלי, עיצוב הקרנות של טימותי בירד, ניהול מוזיקלי של קרוליין האמפריס, ותזמורים חדשים מאת ג'ייסון קאר.

ההפקה עברה מאוחר יותר לתיאטרון ווינדהאם בווסט אנד של לונדון, שם נפתחה ב-23 במאי 2006 ונסגרה ב-2 בספטמבר 2006. ג'נה ראסל החליפה את קייסי שלא הייתה זמינה.

החידוש היה מועמד לשישה פרסי אוליבייה – וזכה בחמישה מתוכם, כולל הפקה מוזיקלית יוצאת מן הכלל, השחקן הטוב ביותר במחזמר והשחקנית הטובה ביותר במחזמר*.

 הפקת ברודוויי 2008 
ההפקה הלונדונית מ-2005 עברה לברודווי בשנת 2008, בהפקת Roundabout Theatre Company בתיאטרון סטודיו 54. ההפקה עלתה לזמן מוגבל, עם הצגות טרום-בכורה שהחלו ב-25 בינואר 2008, ובכורה רשמית ב-21 בפברואר. ההצגה רצה עד ה-29 ביוני, לאחר שלוש הארכות.

דניאל אוונס וג’נה ראסל (שכיכבו בהפקת 2005–2006 בלונדון) שבו לגלם את תפקידיהם, עם סם באנטרוק כבמאי. כוריאוגרפיה בימתית בוצעה על ידי כריסטופר גטללי, עיצוב תפאורה ותלבושות – דייוויד פארלי, עיצוב הקרנה – טימותי בירד ורשת Knifedge Creative, עיצוב תאורה – קן בילינגטון, פיקוח מוזיקלי – קרוליין האמפריס, תזמורים – ג’ייסון קאר, ועיצוב סאונד – סבסטיאן פרוסט.

צוות השחקנים כלל גם את מייקל קומפסטי (ז'ול/בוב), ג'סיקה מולאסקי (איוואן/נעמי), אד דיקסון (מר/צ'ארלס רדמונד), מרי בת' פייל (הזקנה/בלייר), אלכסנדר ג'מינאני (מלח/דניס), ודיוויד טרנר (פרנץ/לי רנדולף).

הביקורות שיבחו את הליברית, המוזיקה, העיצוב החדשני ואת צוות השחקנים כולו. בן ברנטלי כתב ב־ניו יורק טיימס: "מתנתה הגדולה של ההפקה הזו, שהועלתה לראשונה בלונדון לפני שנתיים, היא ההתעקשות השקטה שלה על כך שהמבט — הוא האמנות שבאמצעותה אנשים מעצבים את חייהם... מחזמר מוכר מקבל הומאניות חדשה ובהירות שגורמות לצופים לראות אותו בעיניים חדשות. ועם זאת, סאנדיי נשאר יצירה לא מאוזנת — עם מערכה ראשונה כמעט מושלמת, סגורה היטב, מול מערכה שנייה מגומגמת ובטוחה פחות בעצמה — אך הפקה זו מצליחה יותר מכל קודמותיה להצדיק את קיומה של המערכה השנייה".

בעיתון תיארו את ההפקה כך: "בגרסה האינטימית של באנטרוק, שחקנים חיים מדברים עם הקרנות, התאורה מחשיכה ככל שהיום הופך ללילה, והאנימציה משתלבת ברקע באופן חלק. בזכות אנימציית תלת-ממד, הציור – 'התכשיט שבכתר' של מכון האמנות של שיקגו – נבנה בהדרגה על הבמה: סקיצה מופיעה, ואז מתווספים צבעים, והכול מתגבש שלב אחר שלב."

ההפקה בברודווי הייתה מועמדת לחמישה פרסי Outer Critics Circle, לשלושה פרסי ליגת הדרמה ולשבעה פרסי דרמה דסק, כולל: המחזמר המחודש הטוב ביותר, שחקן ושחקנית מצטיינים במחזמר, ובמאי מצטיין במחזמר.

ג'נה ראסל ודניאל אוונס היו מועמדים גם לפרס טוני על הופעותיהם. בטקס פרסי הטוני, הם ביצעו יחד את השיר "Move On".

 הפקת ברודוויי 2017 
המחזמר הועלה בגרסת קונצרט בת ארבע הופעות במסגרת גאלת 2016 של New York City Center, שהתקיימה בין 24 ל-26 באוקטובר 2016. ג'ייק ג'ילנהול כיכב בתפקיד ג'ורג' יחד עם אנלי אשפורד בתפקיד דוט/מארי.

בעקבות ההצלחה והתגובות החיוביות לקונצרט, הועלתה הפקה מחודשת ומוגבלת בברודווי בתיאטרון הדסון. הצגות טרום-בכורה החלו ב-11 בפברואר 2017, והבכורה הרשמית נערכה ב-23 בפברואר וזכתה לשבחים רבים.

לצד ג'ילנהול ואשפורד, השתתפו גם: ברוקס אשמנסקס (מר/צ'ארלס), פיליפ בויקין (הספן/לי), קלייבורן אלדר (החייל/אלכס), ליז מקארטני (גברת/הרייט), רותי אן מיילס (פרידה/בטי), דייוויד טרנר (פרנץ/דניס), ג'ורדן גלבר (לואי/בילי), ארין דייווי (איוואן/נעמי), פני פולר (גברת קשישה/בלייר), ורוברט שון לנארד (ז'ול/בוב).

צוות ההפקה כלל את סרנה לפיין (אחייניתו של ג'יימס לפיין) כבמאית, אן יי בעיצוב התנועה הבימתית, ביולף בוריט בעיצוב התפאורה, קלינט ראמוס בעיצוב התלבושות, וקן בילינגטון בעיצוב התאורה.

ההפקה לא הוגשה למועמדות לפרסי טוני לעונת 2016–2017, בעקבות היותה הפקה מוגבלת, שנסגרה ב־23 באפריל.

הייתה תוכנית להעביר את ההפקה לווסט אנד, לתיאטרון סבוי, בשנת 2021 – בכיכובם המחודש של ג'ילנהול ואשפורד ובבימויו של לפין – אך היא נדחתה עקב מגפת הקורונה. גם לאחר מכן נדחתה שוב, ולפי תחילת 2025 ההפקה טרם התקיימה ולא נקבע לה מועד חדש.

 הפקת לונדון 2027 
ההפקה המחודשת השנייה בלונדון תעלה בבכורה בתיאטרון ברביקן בקיץ 2027. בהפקה יככבו ג'ונתן ביילי ואריאנה גרנדה, בבכורה שלה על הבמה בלונדון, בבימויה של מריאן אליוט ובעיצוב של טום סקוט.

 דמויות וצוות שחקנים 
ברוב ההפקות, השחקנים מגלמים שני תפקידים שונים במערכה הראשונה ובמערכה השנייה.
דמותברודוויילונדוןקונצרט צדקהמרכז קנדיהפקה מחודשת בלונדוןהפקה מחודשת ראשונה בברודווייהפקה מחודשת שנייה בברודווייהפקה מחודשת שנייה בלונדון19841990199420022006200820172027ג'ורג' סרהג'ורג'מנדי פטינקיןפיליפ קווסטמנדי פטינקיןראול אספרזהדניאל אוונסג'ייק ג'ילנהולג'ונתן ביילידוטמאריברנדט פיטרסמריה פרידמןברנדט פיטרסמליסה אריקוג'נה ראסלאנאלי אשפורדאריאנה גרנדהגברת קשישהבלייר דניאלסברברה ברייןשילה בלנטייןברברה ברייןלינדה סטיבנסגיי סופרמרי בת' פיילפני פולרז'ולבוב גרינברגצ'ארלס קימברוגרי ריימונדצ'ארלס קימברוכריס גרואנדלסיימון גריןמייקל קאמפסטירוברט שון לאונרדאיבוןנעמי איייזןדנה אייביניירי דון פורטרדנה אייביפלורנס לייסילייזה סאדוביג'סיקה מולאסקיארין דייוויחיילאלכסרוברט וסטנברגניקולס קוליקוסהווארד מקגיליןמתיו שפרדכריסטופר קוליסנטינו פונטנהקלייבורן אלדרמלחויליאם פרי מערכה שנייה: צ'ארלס רדמונדמייקל אטוול מערכה שנייה: לי רנדולףויליאם פרי מערכה שנייה: צ'ארלס רדמונדמייקל ל. פורסטאלאסדייר הארווי מערכה שנייה: דניסאלכסנדר גמינגני מערכה שנייה: דניספיליפ בויקין מערכה שנייה: לי רנדולףאחותג'ודית מורמערכה שנייה: הרייט פולינגנואלה ויליסמערכה שנייה: הרייט פולינגג'ודית מורמערכה שנייה: הרייט פולינגדונה מיגילציוג'ואן רדמןמערכה שנייה: הרייט פולינגאן ל. נייתןמערכה שנייה: הרייט פולינגג'ניפר סאנצ'זמערכה שנייה: סמנתהגברתויויאן מרטיןמערכה שנייה: בילי ובסטרליז מקרטנימערכה שנייה: הרייט פולינגפרנץברנט ספיינרמערכה שנייה: דניסמייקל אוקונורמערכה שנייה: דניסברוס אדלרמערכה שנייה: דניסג'ייסון גילברטסטיבן קינמןמערכה שנייה: לי רנדולףדייוויד טרנרמערכה שנייה: לי רנדולףדייוויד טרנרמערכה שנייה: דניססלסט #1מלאני ווהןמערכה שנייה: מלצריתמייגן קלימלאני ווהןמערכה שנייה: מלצריתטרייסי לין אוליברהשרה פרנץ'אליסמערכה שנייה: אילייןברין אומלימערכה שנייה: אילייןאשלי פארקמערכה שנייה: תרזהסלסט #2מארי ד'ארסימערכה שנייה: אילייןקלייר ברטמערכה שנייה: בטימארי ד'ארסימערכה שנייה: אילייןשרי אדלןקייסה האמרלונדג'סיקה גרובג'ני בארברפרידהננסי אופלמערכה שנייה: בטידי בוטצ'רמערכה שנייה: אילייןננסי אופלמערכה שנייה: בטיאיימי מקוויליאמסאנה לאומערכה שנייה: בטיסטייסי מורגן לואיסמערכה שנייה: בטירותי אן מיילסמערכה שנייה: בטילואיכריס גרוננדאלמערכה שנייה: בילי ובסטראניירין יוסג'ף קלרמערכה שנייה: בילי ובסטרבוב מקדונלדאיאן מקלרוןמערכה שנייה: בילי ובסטרדרו מקווטימערכה שנייה: בילי ובסטרג'ורדן גלברמערכה שנייה: בילי ובסטראדוןקורט קנודסוןמערכה שנייה: לי רנדולףמאט צימרמןמערכה שנייה: צ'ארלס רדמונדקורט קנודסוןמערכה שנייה: לי רנדולףהארי וינטרמארק מקרצ'רמערכה שנייה: צ'ארלס רדמונדאד דיקסוןמערכה שנייה: צ'ארלס רדמונדברוקס אשמנסקאסמערכה שנייה: צ'ארלס רדמונדלואיזדניאל פרלנדנעמי קרבלאן גוסלינגדניאל פרלנדאנני סיימוןלורן קלפיןנטלי פריזקלסי פולראליסון ג'יימתאה קונפורטי

 החלפות בולטות 

 הפקה מחודשת ראשונה בברודוויי (2008) 

 ז'ורז' סרה/ ז'ורז': סנטינו פונטנה.

 הפקה מחודשת שנייה בברודוויי (2017) 

 ז'ורז' סרה/ ז'ורז': קלייבורן אלדר.
 דוט/ מארי: אשלי פארק.

 פרסים ומועמדויות 

 הפקה מקורית בברודוויי 
שנהפרסקטגוריהמועמדתוצאההערות שוליים1984פרס דרמה דסקמחזמר יוצא מהכללהתסריט הטוב ביותרג'יימס לפיןבמאי מחזמר יוצא מהכללשחקן ראשי יוצא מהכלל במחזמרמנדי פטינקיןשחקנית ראשית יוצאת מהכלל במחזמרברנדט פיטרסשחקן משנה יוצא מהכלל במחזמרצ'ארלס קימברותזמור יוצא מהכללמייקל סטרוביןמילות שירים יוצאות מהכללסטיבן סונדהייםמוזיקה יוצאת מהכללעיצוב תלבושות יוצא מהכללפטרישיה זיפרו, אן הולד-וורדעיצוב תאורה יוצא מהכללריצ'רד נלסוןעיצוב במה יוצא מהכללטוני סטרייגסאפקטים מיוחדים יוצאים מהכללבראן פרןפרס טוניהמחזמר הטוב ביותרהמוזיקה הטובה ביותרסטיבן סונדהייםעיצוב התאורה הטוב ביותרריצ'רד נלסוןעיצוב הבמה הטוב ביותרטוני סטרייגסעיצוב התלבושות הטוב ביותרפטרישיה זיפרו, אן הולד-וורדבימוי המחזמר הטוב ביותרג'יימס לפיןתסריט המחזמר הטוב ביותרהביצוע הטוב ביותר על ידי שחקנית ראשית במחזמרברנדט פיטרסהביצוע הטוב ביותר על ידי שחקן ראשי במחזמרמנדי פטינקיןהביצוע הטוב ביותר על ידי שחקנית משנה במחזמרדנה אייביפרס חוג מבקרי הדרמה של ניו יורקהמחזמר הטוב ביותרסטיבן סונדהיים, ג'יימס לפיןפרס גראמיאלבום המחזמר הטוב ביותר1985פרס מעגל המבקרים החיצונימחזמר חדש יוצא מהכלל בברודווייעיצוב במה יוצא מהכללטוני סטרייגספרס פוליצרפרס פוליצר לדרמהסטיבן סונדהיים, ג'יימס לפין

 הפקה מקורית בלונדון 
שנהפרסקטגוריהמועמדתוצאההערות שוליים1991פרס אוליבייההמחזמר החדש הטוב ביותרבמאי המחזמר הטוב ביותרסטיבן פימלוטעיצוב הבמה הטוב ביותרטום קיירנסעיצוב התלבושות הטוב ביותרהשחקן הטוב ביותר במחזמרפיליפ קוואסטהשחקנית הטובה ביותר במחזמרמריה פרידמן

 הפקה מחודשת בלונדון 2005 
שנהפרסקטגוריהמועמדתוצאההערות שוליים2007פרס אוליבייההפקת המחזמר הטובה ביותרהשחקנית הטובה ביותר במחזמרג'נה ראסלהשחקן הטוב ביותר במחזמרדניאל אוונסבמאי המחזמר הטוב ביותרסם בנטרוקעיצוב התאורה הטוב ביותרנטשה צ'ייברס, מייק רוברטסוןעיצוב הבמה הטוב ביותרדייוויד פארלי, טימותי בירד

 הפקה מחודשת בברודוויי 2008 
שנהפרסקטגוריהמועמדתוצאההערות שוליים2008פרס טוניהביצוע הטוב ביותר על ידי שחקן ראשי במחזמרדניאל אוונסהביצוע הטוב ביותר על ידי שחקנית ראשית במחזמרג'נה ראסלעיצוב התלבושות הטוב ביותר במחזמרדייוויד פארליבימוי המחזמר הטוב ביותרסם בנטרוקעיצוב התאורה הטוב ביותר במחזמרקן בילינגטוןהתזמור הטוב ביותרג'ייסון קארההפקה המחודשת הטובה ביותר של מחזמרעיצוב הבמה הטוב ביותר של מחזמרדייוויד פארלי, טימותי בירד, The Knifedge Creative Networkעיצוב הסאונד הטוב ביותר של מחזמרסבסטיאן פרוסטפרס עולם התיאטרוןהופעת בכורה יוצאת מהכללג'נה ראסלפרס מעגל המבקרים החיצוניהפקה מחודשת יוצאת מהכלל של מחזמר (ברודוויי או אוף ברודוויי)עיצוב תאורה יוצא מהכלל (מחזה או מחזמר)קן בילינגטוןעיצוב תלבושות יוצא מהכלל (מחזה או מחזמר)דייוויד פארליעיצוב במה יוצא מהכלל (מחזה או מחזמר)דייוויד פארלי, טימותי בירדשחקן ראשי יוצא מהכלל במחזמרדניאל אוונספרס ליגת הדרמההפקה מחודשת נכבדת של מחזמרפרס דרמה דסקהפקה מחודשת יוצאת מהכלל של מחזמרשחקן ראשי יוצא מהכלל במחזמרדניאל אוונסשחקנית ראשית יוצאת מהכלל במחזמרג'נה ראסלבמאי מחזמר יוצא מהכללסם בנטרוקתזמור יוצא מהכללג'ייסון קארעיצוב תאורה יוצא מהכללקן בילינגטוןעיצוב הקרנה יוצא מהכללטימותי בירד, The Knifedge Creative Network

קישורים חיצוניים

 יום ראשון בפארק עם ג'ורג', באתר Music Theatre International

 הערות שוליים 

קטגוריה:ערכים שבהם תבנית בריטניקה אינה מתאימה
קטגוריה:מחזות זמר זוכי פרס דרמה דסק
קטגוריה:מחזות זמר זוכי פרס פוליצר
קטגוריה:מחזות זמר אמריקאיים
קטגוריה:ז'ורז' סרה
קטגוריה:מחזות זמר